Asia Tenggara Maritim

Asia Tenggara Maritim ngempung menua-menua Asia Tenggara baka Brunei, Indonesia, Malaysia, Filipina, Singapura, enggau Timor Leste.;  RAND Corporation . (PDF);  ;  

Leka jaku Asia Tenggara Pulau kekadang meri sama reti enggau Asia Tenggara Maritim. Definisyen ke bukai ngemitka leka jaku Asia Tenggara Pulau ngagai pulau-pulau entara Asia Tengara enggau rak benua Australia enggau New Guinea. Bisi sekeda leman ti deka ngemasukka Taiwan dalam reti tu. Peter Bellwood nyengkaumka Taiwan dalam definisyen tu, pia mega Robert Blust, ke alai chunto ke bukai enda nyengkaum menua nya. 

Leka jaku kurun ke-16 "Hindi Barat" pia mega leka jaku ti tumbuh kena kurun ke-19 "Raban Pulau Melayu" mega dikena madahka Asia Tenggara Maritim.

Bala orang dagang enggau tukang pengaga kar Arab ngumbai Asia Tenggara Maritim nya Jazirah Al-Jawi tauka pulau-pulau Jawa. Orang ke beasal ari pelilih menua tu suah dikelala ngena nama 'Al-Jawi'.

Di Indonesia, leka Jaku Jawa Lama "Nusantara" mega dikena nyadika sinonim ngagai Maritim Asia Tenggara. Leka jaku tu, taja pia, nasionalistik lalu bisi batas ke beubah. Suah iya nyengkaum Semenanjung Malaysia, Pulau-pulau Sunda, Maluku, enggau New Guinea Barat lalu enda nyengkaum Filipina.

Ngerentang beberapa ribu kilometer, kandang endur nya ngembuan mayuh amat pulau sereta ngembuan sekeda biodiversiti tasik, flora enggau fauna ke pemadu kaya di Bumi.

Batang pemida demografi ti nyelaika Asia Tenggara Maritim ari Tanah besai Asia Tenggara iya nya penyampau tubuh tebal ari raban bansa Austronesia. Pelilih menua tu ngundan sekeda kandang endur ke pemadu mayuh mengeri di dunya-Kandang Menua Manila Besai, Jakarta Besai, Singapura, sereta Kuala Lumpur Besau—lalu taja pia, majoriti pulau ba pelilih menua ti besai tu mengkang nadai diuan mensia.

Nota

Kereban sanding